CELEX: C2006/224/106
Language: et
Date: 2006-09-16 00:00:00
Title: Kohtuasi T-203/06: 1. augustil 2006 esitatud hagi — Eurostrategies versus Komisjon

16.9.2006   
            
            
               ET
            
            
               Euroopa Liidu Teataja
            
            
               C 224/51
            
         1. augustil 2006 esitatud hagi — Eurostrategies versus Komisjon
   (Kohtuasi T-203/06)
   (2006/C 224/106)
   Kohtumenetluse keel: inglise
   Pooled
   
      Hageja: Eurostrategies SPRL (Brüssel, Belgia) (esindaja: solicitor S. Crosby)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 28. juuli 2006. aasta otsus, millega ei võimaldatud tutvuda allpool loetletud dokumentidega, mis puudutasid EuropeAid/113676/D/SV/PL projekti pakkumismenetlust, pealkirjaga “Phare — tehniline abi justiits- ja siseküsimuste projektidele, 2003/S 159-145155 (PL0103.08)”, mida rahastati riigi rakendusprogrammis PL0103-Justice and Home Affairs 2001:
               
                           —
                        
                        
                           rakendusasutuse 7. jaanuari 2004. aasta hindamisaruanne;
                        
                     
                           —
                        
                        
                           dokumendid, mis puudutavad rakendusasutuse 7. jaanuari 2004. aasta ettepanekut sõlmida leping Eurostrategies'ga;
                        
                     
                           —
                        
                        
                           Varssavi EL delegatsiooni 13. jaanuari 2004. aasta kiri rakendusasutusele;
                        
                     
                           —
                        
                        
                           parandatud hindamisaruanne 15. jaanuarist 2004;
                        
                     
                           —
                        
                        
                           27. jaanuaril 2004 saadetud Varssavi EL delegatsiooni asutusesisese toimiku teade;
                        
                     
                           —
                        
                        
                           läbirääkimiste aruanne 10. veebruarist 2004; ning
                        
                     
                           —
                        
                        
                           EL delegatsiooni 12. veebruari 2004. aasta kiri rakendusasutusele;
                        
                     
         
               —
            
            
               mõista hageja kohtukulud välja komisjonilt.
            
         Väited ja peamised argumendid
   Hageja palub EÜ artiklite 230 ja 231 alusel tühistada Euroopa Komisjoni 28. juuli 2006. aasta otsuse, millega tal ei võimaldatud tutvuda teatud dokumentidega vastavalt määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele. Hageja esitab oma hagi toetuseks kaks väidet.
   Esiteks väidab hageja, et kuna komisjon keeldus nõutud dokumente avalikustamast ilma, et oleks esitanud sellise keeldumise põhjusi, siis on ta rikkunud määruse (EÜ) nr 1049/2001 artiklit 8.
   Teiseks väidab hageja, et vaidlustatud otsuses on rikutud põhjendamiskohustust, mis tuleneb EÜ artiklist 235, ning väidab, et seetõttu on otsus kehtetu.